Ogledalo lahko povsem samozavestno služi tudi kot umetniško delo namesto slike. V ta namen so aktualni modeli z zanimivimi predimenzioniranimi okvirji ter ogledala s popačenim odbojem, v zadnjem času pa je mogoče opaziti velik porast popularnosti ogledal z navidezno starinsko teksturo. Gre za modele z delno spraskano odbojno površino, kar jim doda pridih romantične patine. Z malce spretnosti in primerno opremo lahko običajno ogledalo postaramo sami, ter mu tako dodamo modno noto.